62015TJ0523_INF
Sodba Splošnega sodišča (sedmi senat) z dne 11. julija 2019 – Italmobiliare in drugi/Komisija
(Zadeva T‑523/15)
„Konkurenca – Omejevalni sporazumi – Trg živilske embalaže za prodajo na drobno – Sklep o ugotovitvi kršitve člena 101 PDEU – Odgovornost matičnih družb za kršitveno ravnanje njihovih odvisnih družb – Smernice o načinu določanja glob za leto 2006 – Vrednost prodaje – Zgornja meja globe – Trajanje upravnega postopka – Razumni rok – Plačilna sposobnost“
1.
Konkurenca – Globe – Znesek – Določitev – Pravila o prizanesljivosti – Nenaložitev ali znižanje globe v zameno za sodelovanje obdolženega podjetja – Upoštevanje kronološkega elementa sodelovanja – Obseg
(člen 101(1) PDEU; Uredba Sveta št. 1/2003, člen 23(2); sporočilo Komisije 2006/C 298/11, točka 8(a))
(Glej točke od 26 do 28.)
2.
Konkurenca – Globe – Presoja glede na posamično ravnanje podjetja – Vpliv neizreka sankcije drugemu gospodarskemu subjektu – Neobstoj – Spoštovanje načela enakega obravnavanja, ki mora biti usklajeno s spoštovanjem načela zakonitosti
člen 101(1), PDEU)
(Glej točke 35, 36 in 93.)
3.
Konkurenca – Pravila Unije – Kršitve – Pripis – Obvladujoča in odvisne družbe – Gospodarska enota – Merila presoje – Domneva o odločilnem vplivu, ki ga matična družba izvaja nad odvisnimi družbami, ki so v celoti ali skoraj v celoti v njeni lasti – Obveznosti dokazovanja družbe, ki želi to domnevo ovreči – Nezadostni dokazi za izpodbitje te domneve
(člen 101 PDEU; Uredba Sveta št. 1/2003, člen 23(2))
(Glej točke od 42 do 49, od 54 do 60.)
4.
Konkurenca – Pravila Unije – Kršitve – Pripis – Obvladujoča in odvisne družbe – Gospodarska enota – Merila presoje – Domneva o odločilnem vplivu, ki ga matična družba izvaja nad odvisnimi družbami, ki so v celoti ali skoraj v celoti v njeni lasti – Kršitev načela osebne odgovornosti – Neobstoj – Kršitev domneve nedolžnosti – Neobstoj
(člen 101 PDEU; Uredba Sveta št. 1/2003, člen 23(2))
(Glej točke od 68 do 73.)
5.
Konkurenca – Pravila Unije – Kršitve – Pripis – Obvladujoča in odvisne družbe – Gospodarska enota – Merila presoje – Domneva o odločilnem vplivu, ki ga matična družba izvaja nad odvisnimi družbami, ki so v celoti ali skoraj v celoti v njeni lasti – Kršitev lastninske pravice – Neobstoj
(člena 101 in 345 PDEU; Listina Evropske unije o temeljnih pravicah, člen 17)
(Glej točke od 77 do 82.)
6.
Konkurenca – Globe – Znesek – Določitev – Določitev osnovnega zneska – Ugotovitev vrednosti prodaje – Prodaja, opravljena v posredni ali neposredni povezavi s kršitvijo – Vključitev stroškov, ki so del cene prodanih proizvodov in storitev
(člen 101 PDEU; Uredba Sveta št. 1/2003, člen 23(2); sporočilo Komisije 2006/C 210/02, točka 13)
(Glej točke od 99 do 105.)
7.
Konkurenca – Globe – Znesek – Določitev – Določitev osnovnega zneska – Teža kršitve – Merila presoje – Narava kršitve – Spoštovanje načela sorazmernosti
(člen 101 PDEU; Listina Evropske unije o temeljnih pravicah, člen 49(3); Uredba Sveta št. 1/2003, člen 23(3); sporočilo Komisije 2006/C 210/02, točki 6 in 23)
(Glej točke od 109 do 116.)
8.
Konkurenca – Globe – Znesek – Določitev – Določitev osnovnega zneska – Teža kršitve – Pravica do vstopa – Dejavniki, ki jih je treba upoštevati
(člen 101(1) PDEU; Uredba Sveta št. 1/2003, člen 23(2) in (3); sporočilo Komisije 2006/C 210/02, točke od 20 do 23 in 25)
(Glej točke od 124 do 128 in 133.)
9.
Konkurenca – Globe – Znesek – Določitev – Prilagoditev osnovnega zneska – Olajševalne okoliščine – Slabo finančno stanje v zadevnem sektorju – Izključitev
(člen 101 PDEU; Uredba Sveta št. 1/2003, člen 23(2); sporočilo Komisije 2006/C 210/02, točka 29)
(Glej točki 138 in 139.)
10.
Konkurenca – Globe – Znesek – Določitev – Prilagoditev osnovnega zneska – Najvišji znesek – Izračun – Promet, ki ga je treba upoštevati – Skupni promet vseh družb, ki sestavljajo gospodarski subjekt, ki deluje kot podjetje
(člen 101(1) PDEU; Uredba Sveta št. 1/2003, člen 23(2))
(Glej točke od 145 do 147.)
11.
Konkurenca – Globe – Znesek – Določitev – Nespoštovanje načela razumnega roka upravnega in sodnega postopka – Kršitev, ki sama po sebi ne upravičuje znižanja zneska globe
(člen 101 PDEU; Listina Evropske unije o temeljnih pravicah, člen 41(1); Uredba Sveta št. 1/2003)
(Glej točke 156, 157, 159 in 160.)
12.
Akti institucij – Obrazložitev – Obveznost – Obseg – Odločba o uporabi pravil o konkurenci
(člen 296 PDEU)
(Glej točko 164.)
13.
Konkurenca – Globe – Znesek – Določitev – Prilagoditev osnovnega zneska – Plačilna sposobnost – Obveznost upoštevanja slabega finančnega stanja zadevnega podjetja – Neobstoj – Dejanska plačilna sposobnost podjetja v posebnih socialnih in ekonomskih okoliščinah – Upoštevanje – Pogoji
(Uredba Sveta št. 1/2003, člen 23(2) in (3); sporočilo Komisije 2006/C 210/02, točka 35)
(Glej točke od 169 do 178.)
14.
Konkurenca – Globe – Znesek – Določitev – Diskrecijska pravica Komisije – Sodni nadzor – Neomejena pristojnost sodišča Unije – Obseg
(člena 261 in 263 PDEU; Listina Evropske unije o temeljnih pravicah, člen 47; Uredba Sveta št. 1/2003, člen 31)
(Glej točke od 191 do 193.)
Predmet
Predlog na podlagi člena 263 PDEU za, primarno, razglasitev delne ničnosti Sklepa Komisije C(2015) 4336 z dne 24. junija 2015, o postopku na podlagi člena 101 PDEU in člena 53 Sporazuma EGP (zadeva AT.39563 – živilska embalaža za prodajo na drobno), in podredno, znižanje zneska globe, naložene tožečim strankam.
Izrek
1.
Tožba se zavrne.
2.
Družbi Italmobiliare SpA in drugim tožečim strankam, katerih imena so navedena v prilogi, se naloži plačilo stroškov.